The Division Bell

The Division Bell, Փինք Ֆլոյդ անգլիական պրոգրեսիվ ռոք խմբի տասնչորսերորդ ալբոմը։ Մեծ Բրիտանիայի տարածքում սկավառակը հրապարակվել է 1994 թվականի մարտի 28-ին, EMI լեյբլով, ԱՄՆ-ում պրեմիերան տեղի է ունեցել նույն թվականի ապրիլի 4-ին՝ Columbia Records-ում։

Երաժշտությունը մեծ մասամբ գրել են Դեյվիդ Գիլմորն ու Ռիչարդ Ռայթը, երգերի բառերը առավելապես վերաբերում են մարդկային շփման թեմային։ Ալբոմի ձայնագրությունը տեղի է ունեցել մի քանի ստուդիաներում, այդ թվում նաև Փինք Ֆլոյդին պատկանող Britannia Row Studios-ում, Astoria-ում և Գիլմորին պատկանող Լողացող տանը, որում ձայնագրման ստուդիա կար։ Փինք Ֆլոյդ խմբի անդամներից բացի ալբոմի ձայնագրմանը մասնակցել են նաև պրոդյուսեր Բոբ Էզրինը, ինժեներ Էնդի Ջեքսոնը, սաքսոֆոնահար Դիք Փերրին։ Երգերի մի մասի բառերի համահեղինակը Դեյվիդ Գիլմորի վերջին կինն էր՝ Պոլի Սեմսոնը։ The Division Bell ալբոմում Ռիչարդ Ռայթը, 1973 թվականից հետո, երբ խումբը թողարկեց The Dark Side of the Moon ալբոմը, առաջին անգամ կատարեց առաջնորդող վոկալիստի դերը։

The Division Bell-ը արժանացել է Մեծ Բրիտանիայի ու ԱՄՆ-ի հիթ-շքերթների վերին հորիզոնականներին, սակայն քննադատները շատ սառն են անդրադարձել ալբոմին։ Սկավառակը թողարկվել է անմիջապես Փինք Ֆլոյդ խմբի Ամերկյան ու եվրոպական շրջագայությունից հետո։ 1994 թվականի հունիսին սկավառակն ԱՄՆ-ում արժանացավ ոսկի, պլատինե և կրկնակի պլատինե, իսկ 1999 թվականի հունվարին եռակի պլատինե անվանակարգերին։

Դիրքը վիճակագրական աղյուսակներում. վկայագրերը

Ծանոթագրություններ

Գրականություն

Արտաքին հղումներ 
The Division Bell ալբոմը imusic.am֊ում

Ռոք ալբոմներ
Երաժշտական ալբոմներ
Փինք Ֆլոյդի ալբոմներ
Անգլալեզու ալբոմներ
Billboard 200 գլխավորած ալբոմներ